title: 2016 m. birželio 16 d. Komisijos įgyvendinimo reglamentas (ES) 2016/962, kuriuo nustatomi techniniai įgyvendinimo standartai, susiję su informacijos, kurią kompetentingos institucijos ir pertvarkymo institucijos nustato ir perduoda Europos bankininkystės institucijai pagal Europos Parlamento ir Tarybos direktyvą 2014/59/ES, vienodomis formomis, šablonais ir apibrėžtimis (Tekstas svarbus EEE)

text:
17.6.2016

               LT

               Europos Sąjungos oficialusis leidinys

               L 160/35

         KOMISIJOS ĮGYVENDINIMO REGLAMENTAS (ES) 2016/962
   2016 m. birželio 16 d.
   kuriuo nustatomi techniniai įgyvendinimo standartai, susiję su informacijos, kurią kompetentingos institucijos ir pertvarkymo institucijos nustato ir perduoda Europos bankininkystės institucijai pagal Europos Parlamento ir Tarybos direktyvą 2014/59/ES, vienodomis formomis, šablonais ir apibrėžtimis
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2014 m. gegužės 15 d. Europos Parlamento ir Tarybos direktyvą 2014/59/ES, kuria nustatoma kredito įstaigų ir investicinių įmonių gaivinimo ir pertvarkymo sistema ir iš dalies keičiamos Tarybos direktyva 82/891/EEB, direktyvos 2001/24/EB, 2002/47/EB, 2004/25/EB, 2005/56/EB, 2007/36/EB, 2011/35/ES, 2012/30/ES bei 2013/36/ES ir Europos Parlamento ir Tarybos reglamentai (ES) Nr. 1093/2010 bei (ES) Nr. 648/2012 (1), ypač į jos 4 straipsnio 11 dalį,
   kadangi:

               (1)

               Direktyvos 2014/59/ES 4 straipsnio 1 dalyje nurodoma, kad tais atvejais, kai atsižvelgdamos į toje dalyje nurodytus kriterijus ir Europos bankininkystės institucijos (EBI) pagal tos direktyvos 4 straipsnio 5 dalį parengtas gaires kompetentingos institucijos ir pertvarkymo institucijos nustato, kad įstaigos žlugimas ir vėlesnis likvidavimas keliant įprastinę bankroto bylą neturėtų turėti didelių neigiamų pasekmių finansų rinkoms, kitoms įstaigoms, finansavimo sąlygoms arba visai ekonomikai, tai įstaigai galima taikyti supaprastintas pareigas;

               (2)

               laikydamosi Direktyvos 2014/59/ES 4 straipsnio 9 ir 10 dalių nuostatų, valstybės narės pagal 4 straipsnio 8 dalį įpareigojamos užtikrinti, kad kompetentingos institucijos ir pertvarkymo institucijos galėtų netaikyti tos direktyvos II antraštinės dalies 1 skyriaus 2 ir 3 skirsnių reikalavimų su centrine įstaiga susijusioms įstaigoms, kurioms pagal nacionalinę teisę visiškai arba iš dalies netaikomi rizikos ribojimo reikalavimai, laikantis Europos Parlamento ir Tarybos reglamento (ES) Nr. 575/2013 (2) 10 straipsnio. Be to, valstybės narės pagal Direktyvos 2014/59/ES 4 straipsnio 8 dalį įpareigojamos užtikrinti, kad kompetentingos institucijos ir pertvarkymo institucijos galėtų netaikyti tos direktyvos II antraštinės dalies 1 skyriaus 2 skirsnio reikalavimų įstaigoms, kurios yra institucinės užtikrinimo sistemos (IUS) narės. Visų pirma Direktyvos 2014/59/ES 4 straipsnio 10 dalyje nurodoma, kad įstaigos, kurias pagal Tarybos reglamento (ES) Nr. 1024/2013 (3) 6 straipsnio 4 dalį tiesiogiai prižiūri Europos Centrinis Bankas ar kurios pagal ten nurodytus kriterijus sudaro didelę dalį valstybės narės finansų sistemos, įpareigojamos parengti savo gaivinimo planus pagal Direktyvos 2014/59/ES II antraštinės dalies 1 skyriaus 2 skirsnio nuostatas ir turi laikytis individualių pertvarkymo planų pagal to skyriaus 3 skirsnio nuostatas;

               (3)

               pagal Direktyvos 2014/59/ES 4 straipsnio 7 dalį kompetentingos institucijos ir pertvarkymo institucijos įpareigojamos informuoti EBI, kaip jos pritaikė tos direktyvos 4 straipsnio 1, 8, 9 ir 10 dalis jų jurisdikcijai priklausančioms įstaigoms. Šiuo reglamentu reikėtų nustatyti informacijos, teiktinos pagal Direktyvos 2014/59/ES 4 straipsnio 1 ir 8 dalis, šablonus, kuriuose gali būti įrašomi konkrečios įstaigos arba įstaigų kategorijos duomenys pagal kompetentingų institucijų ir pertvarkymo institucijų priimtą praktiką, taikomą vertinant panašių savybių turinčias įstaigas pagal tos direktyvos 4 straipsnio 1 dalyje nurodytus kriterijus;

               (4)

               šis reglamentas grindžiamas EBI Komisijai pateiktais įgyvendinimo standartų projektais;

               (5)

               EBI surengė atviras viešas konsultacijas dėl techninių įgyvendinimo standartų projektų, kuriais grindžiamas šis reglamentas, išanalizavo galimas susijusias sąnaudas ir naudą bei paprašė Bankininkystės suinteresuotųjų subjektų grupės, įsteigtos pagal Europos Parlamento ir Tarybos reglamento (ES) Nr. 1093/2010 (4) 37 straipsnį, nuomonės,

         PRIĖMĖ ŠĮ REGLAMENTĄ:
   1 straipsnis
   Bendrosios taisyklės
   1.   Siekdamos informuoti Europos bankininkystės instituciją (EBI) apie Direktyvos 2014/59/ES 4 straipsnio 1, 8, 9 ir 10 dalių taikymą jų jurisdikcijai priklausančioms įstaigoms, kompetentingos institucijos ir pertvarkymo institucijos EBI perduoda informaciją, nurodytą šio reglamento 2 straipsnyje.
   2.   Kad pateiktų informaciją pagal 1 dalį, kompetentingos institucijos ir pertvarkymo institucijos užpildo atitinkamus šablonus, nurodytus I priede, ir atitinkamais atvejais pateikia nuorodas į neprivalomus rodiklius, nurodytus II priede.
   3.   Kompetentingos institucijos ir pertvarkymo institucijos gali nuspręsti į I priede pateiktus šablonus duomenis bendrai įrašyti taip:

               (a)

               kompetentingos institucijos užpildo atitinkamas šablonų dalis, susijusias su gaivinimo planavimu;

               (b)

               pertvarkymo institucijos užpildo atitinkamas šablonų dalis, susijusias su sėkmingo pertvarkymo galimybės vertinimais ir pertvarkymo planavimu.

         4.   Teikdamos šio reglamento 2 straipsnyje nurodytą informaciją EBI, kompetentingos institucijos ir pertvarkymo institucijos gali pateikti nuorodą į įstaigų kategoriją, jeigu nustato, kad dvi ar daugiau įstaigų pasižymi panašiomis savybėmis pagal Direktyvos 2014/59/ES 4 straipsnio 1 dalyje nurodytus supaprastintų pareigų taikymo kriterijus.
   2 straipsnis
   Kompetentingų institucijų teiktina informacija
   1.   Kompetentingos institucijos pateikia EBI šią kiekvieno šio reglamento 4 straipsnyje nurodyto ataskaitinio laikotarpio informaciją apie supaprastintų pareigų, susijusių su gaivinimo planų turiniu bei duomenimis, pirmų gaivinimo planų parengimo data ir tų planų atnaujinimo periodiškumu, taikymą:

               a)

               valstybėje narėje įsisteigusių kredito įstaigų skaičių ir investicinių įmonių skaičių;

               b)

               kredito įstaigų ir investicinių įmonių, kurioms dėl gaivinimo planavimo pagal Direktyvos 2014/59/ES 4 straipsnio 1 dalį taikytos supaprastintos pareigos, skaičių ir bendrą turtą, palyginti su atitinkamoje valstybėje narėje įsisteigusių visų kredito įstaigų ir atitinkamai visų investicinių įmonių skaičiumi ir bendru turtu;

               c)

               įstaigų, kurioms pagal Direktyvos 2014/59/ES 4 straipsnio 8 dalį leista netaikyti reikalavimų, skaičių ir bendrą turtą, palyginti su atitinkamoje valstybėje narėje įsisteigusių visų įstaigų skaičiumi ir bendru turtu;

               d)

               kiekvienos įstaigos arba kiekvienos kategorijos įstaigų, kurioms pagal Direktyvos 2014/59/ES 4 straipsnio 1 dalį taikytos ir iki kiekvieno ataskaitinio laikotarpio pabaigos taikomos supaprastintos pareigos:

                           i)

                           juridinio asmens identifikatorių, o jei jo nėra – įstaigos pavadinimą arba prie kategorijos priskiriamų įstaigų pavadinimus;

                           ii)

                           kai pranešimas yra susijęs su įstaigų kategorija, tos įstaigų kategorijos nustatymo pagal šio reglamento 1 straipsnio 4 dalį aprašymą;

                           iii)

                           kiekybinę informaciją, susijusią su dydžio, tarpusavio ryšių ir veiklos apimties bei sudėtingumo kriterijais, nurodytais Direktyvos 2014/59/ES 4 straipsnio 1 dalyje;

                           iv)

                           šio reglamento II priede nurodytų neprivalomų rodiklių (jei yra), taikytų dėl kiekvieno Direktyvos 2014/59/ES 4 straipsnio 1 dalyje nurodyto kriterijaus, santrauką;

                           v)

                           supaprastintų pareigų palyginimo su įprastomis pareigomis aprašymą;

               e)

               kiekvienos įstaigos arba įstaigų kategorijos, kuriai pagal Direktyvos 2014/59/ES 4 straipsnio 8 dalį netaikomi reikalavimai, atveju – pagrindo, kuriuo leista netaikyti reikalavimų pagal Direktyvos 2014/59/ES 4 straipsnio 8 dalies a ir b punktuose nurodytus kriterijus, aprašymą.

         2.   Teikdamos informaciją, kurią privalo teikti pagal 1 dalį, kompetentingos institucijos užpildo kiekvieną šio reglamento I priedo informacijos teikimo šabloną. Kai kompetentinga institucija kuriems nors iš kriterijų, nurodytų Direktyvos 2014/59/ES 4 straipsnio 1 dalyje, yra taikiusi koeficientą, pavyzdžiui, dėl to, kad jie ypač svarbūs nustatant, ar įstaigai arba įstaigų kategorijai turėtų būti taikomos supaprastintos pareigos, kompetentinga institucija savo pranešime nurodo tiems kriterijams priskirtus koeficientus. Jei kompetentinga institucija jokiems konkretiems kriterijams, nurodytiems Direktyvos 2014/59/ES 4 straipsnio 1 dalyje, koeficiento nėra taikiusi, ta kompetentinga institucija savo pranešime nurodo santykinę kriterijų svarbą nustatant, ar įstaigai arba įstaigų kategorijai turėtų būti taikomos supaprastintos pareigos.
   3 straipsnis
   Pertvarkymo institucijų teiktina informacija
   1.   Pertvarkymo institucijos pateikia EBI šią kiekvieno šio reglamento 4 straipsnyje nurodyto ataskaitinio laikotarpio informaciją apie supaprastintų pareigų, susijusių su pertvarkymo planų turiniu bei duomenimis, pirmų pertvarkymo planų parengimo data ir tų planų atnaujinimo periodiškumu, taikymą:

               a)

               kredito įstaigų ir investicinių įmonių, kurioms dėl sėkmingo pertvarkymo galimybės vertinimų ir pertvarkymo planavimo pagal Direktyvos 2014/59/ES 4 straipsnio 1 dalį taikytos supaprastintos pareigos, skaičių ir bendrą turtą (nurodant atskirai), palyginti su atitinkamoje valstybėje narėje įsisteigusių visų kredito įstaigų ir atitinkamai visų investicinių įmonių skaičiumi ir bendru turtu;

               b)

               kredito įstaigų ir investicinių įmonių, kurioms pagal Direktyvos 2014/59/ES 4 straipsnio 8 dalį leista netaikyti reikalavimų, skaičių (nurodant atskirai);

               c)

               kiekvienos įstaigos arba kiekvienos kategorijos įstaigų, kurioms pagal Direktyvos 2014/59/ES 4 straipsnio 1 dalį taikytos ir iki kiekvieno ataskaitinio laikotarpio pabaigos taikomos supaprastintos pareigos:

                           i)

                           juridinio asmens identifikatorių, o jei jo nėra – įstaigos pavadinimą arba prie kategorijos priskiriamų įstaigų pavadinimus;

                           ii)

                           kai pranešimas yra susijęs su įstaigų kategorija, tos įstaigų kategorijos nustatymo pagal šio reglamento 1 straipsnio 4 dalį aprašymą;

                           iii)

                           kiekybinę informaciją, susijusią su dydžio, tarpusavio ryšių ir veiklos apimties bei sudėtingumo kriterijais, nurodytais Direktyvos 2014/59/ES 4 straipsnio 1 dalyje;

                           iv)

                           šio reglamento II priede nurodytų neprivalomų rodiklių (jei yra), taikytų dėl kiekvieno kriterijaus, santrauką;

                           v)

                           supaprastintų pareigų palyginimo su įprastomis pareigomis aprašymą;

               d)

               kiekvienos įstaigos arba įstaigų kategorijos, kuriai pagal Direktyvos 2014/59/ES 4 straipsnio 8 dalį netaikomi reikalavimai, atveju – pagrindo, kuriuo leista netaikyti reikalavimų pagal Direktyvos 2014/59/ES 4 straipsnio 8 dalies a ir b punktuose nurodytus kriterijus, aprašymą.

         2.   Teikdamos informaciją, nurodytą šio straipsnio 1 dalyje, pertvarkymo institucijos užpildo kiekvieną šio reglamento I priede pateiktą informacijos teikimo šabloną. Kai pertvarkymo institucija kuriems nors iš kriterijų, nurodytų Direktyvos 2014/59/ES 4 straipsnio 1 dalyje, yra taikiusi koeficientą, pavyzdžiui, dėl to, kad jie ypač svarbūs nustatant, ar įstaigai arba įstaigų kategorijai turėtų būti taikomos supaprastintos pareigos, pertvarkymo institucija savo pranešime nurodo ir aprašo tiems kriterijams priskirtus koeficientus. Jei pertvarkymo institucija jokiems konkretiems kriterijams, nurodytiems Direktyvos 2014/59/ES 4 straipsnio 1 dalyje, koeficiento nėra taikiusi, ta pertvarkymo institucija savo pranešime nurodo santykinę kriterijų svarbą nustatant, ar įstaigai arba įstaigų kategorijai turėtų būti taikomos supaprastintos pareigos.
   4 straipsnis
   Ataskaitiniai laikotarpiai ir informacijos pateikimo datos
   1.   Pirmas informacijos, nurodytos 2 straipsnio 1 dalyje ir 3 straipsnio 1 dalyje, ataskaitinis laikotarpis prasideda 2015 m. sausio 1 d. ir baigiasi 2016 m. balandžio 30 d. Pirmo ataskaitinio laikotarpio informacija EBI pateikiama ne vėliau kaip trisdešimtą dieną po šio reglamento įsigaliojimo.
   2.   Antras informacijos, nurodytos 2 straipsnio 1 dalyje ir 3 straipsnio 1 dalyje, ataskaitinis laikotarpis prasideda 2016 m. gegužės 1 d. ir baigiasi 2017 m. balandžio 30 d. Antro ataskaitinio laikotarpio informacija EBI pateikiama ne vėliau kaip 2017 m. birželio 1 d.
   5 straipsnis
   Įsigaliojimas
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. birželio 16 d.

            Komisijos vardu

            Pirmininkas

         Jean-Claude JUNCKER

      (1)  OL L 173, 2014 6 12, p. 190.

      (2)  2013 m. birželio 26 d. Europos Parlamento ir Tarybos reglamentas (ES) Nr. 575/2013 dėl prudencinių reikalavimų kredito įstaigoms ir investicinėms įmonėms ir kuriuo iš dalies keičiamas Reglamentas (ES) Nr. 648/2012 (OL L 176, 2013 6 27, p. 1).

      (3)  2013 m. spalio 15 d. Tarybos reglamentas (ES) Nr. 1024/2013, kuriuo Europos Centriniam Bankui pavedami specialūs uždaviniai, susiję su rizikos ribojimu pagrįstos kredito įstaigų priežiūros politika (OL L 287, 2013 10 29, p. 63).

      (4)  2010 m. lapkričio 24 d. Europos Parlamento ir Tarybos reglamentas (ES) Nr. 1093/2010, kuriuo įsteigiama Europos priežiūros institucija (Europos bankininkystės institucija), iš dalies keičiamas Sprendimas Nr. 716/2009/EB ir panaikinamas Komisijos sprendimas 2009/78/EB (OL L 331, 2010 12 15, p. 12).

      I PRIEDAS

         Informacijos teikimo šablonai

      1 ŠABLONAS

                     Direktyvos 2014/59/ES 4 straipsnis. Kiekybinių duomenų teikimo šablonas

                  [Šiame šablone pateikiamomis, tačiau jo dalies nesudarančiomis pastabomis siekiama padėti institucijoms užpildyti šabloną.]

                     Valstybė narė

                     Pranešimą teikiančios kompetentingos institucijos/pertvarkymo institucijos pavadinimas

                     Ataskaitinė data

                     Valstybėje narėje įsisteigusių kredito įstaigų skaičius

                     Valstybėje narėje įsisteigusių investicinių įmonių skaičius

                     Kredito įstaigų, kurioms pagal Direktyvos 2014/59/ES 4 straipsnio 1 dalį taikytos supaprastintos pareigos, skaičius

                  [Atitinkama institucija skaičius turėtų pateikti atskirai pagal įsipareigojimus, susijusius su gaivinimo planavimu, sėkmingo pertvarkymo galimybės vertinimais ir pertvarkymo planavimu.]

                     Investicinių įmonių, kurioms pagal Direktyvos 2014/59/ES 4 straipsnio 1 dalį taikytos supaprastintos pareigos, skaičius

                  [Atitinkama institucija skaičius turėtų pateikti atskirai pagal įsipareigojimus, susijusius su gaivinimo planavimu, sėkmingo pertvarkymo galimybės vertinimais ir pertvarkymo planavimu.]

                     Įstaigų, kurioms pagal Direktyvos 2014/59/ES 4 straipsnio 8 dalį leista netaikyti reikalavimų, skaičius

                     Juridinio asmens identifikatoriai (LEI), o jei jų nėra – pavadinimai įstaigų, kurios įsisteigusios valstybėje narėje ir kurioms pagal Reglamento (ES) Nr. 1024/2013 6 straipsnio 4 dalį taikoma Europos Centrinio Banko tiesioginė priežiūra arba kurios sudaro didelę dalį valstybės narės finansų sistemos, kaip apibrėžta Direktyvos 2014/59/ES 4 straipsnio 10 dalyje, ir todėl pagal Direktyvos 2014/59/ES 4 straipsnio 8 dalį reikalavimai joms privalo būti taikomi

                  [Šį šablono skirsnį turi pildyti tik kompetentingos institucijos, nes jis susijęs su priežiūros klasifikacija.]

            2 ŠABLONAS (1)

                     Direktyvos 2014/59/ES 4 straipsnio 1 dalis. Informacijos teikimo šablonas

                  [Šiame šablone pateikiamomis, tačiau jo dalies nesudarančiomis pastabomis siekiama padėti institucijoms užpildyti šabloną.]

                     Valstybė narė

                     Pranešimą teikiančios kompetentingos institucijos/pertvarkymo institucijos pavadinimas

                  [Kompetentingos institucijos ir pertvarkymo institucijos turėtų užpildyti pranešimą apie tas įstaigas, kurioms taikomos supaprastintos pareigos, susijusios su atitinkamai reikalavimais dėl gaivinimo planų ir reikalavimais dėl sėkmingo pertvarkymo galimybės vertinimų ir pertvarkymo planų (žr. sąrašą, pateiktą Direktyvos 2014/59/ES 4 straipsnio 1 dalyje).

                     Kompetentingos institucijos ir pertvarkymo institucijos turi pateikti visų įstaigų, kurioms taikomos supaprastintos pareigos, informaciją. Laikydamosi šio reikalavimo, kompetentingos institucijos ir pertvarkymo institucijos gali nuspręsti pildyti šį šabloną kiekvienai įstaigai arba konkrečioms kategorijoms įstaigų, turinčių bendrų savybių ir todėl tuo pačiu būdu vertinamų pagal Direktyvos 2014/59/ES 4 straipsnio 1 dalies kriterijus.]

                     Ataskaitinis laikotarpis

                     Kredito įstaigų kategorijos pavadinimas arba kredito įstaigos pavadinimas

                  [Teikiant kategorijų duomenis, reikia nurodyti kiekvienos prie atskiros kategorijos priskiriamos įstaigos LEI, o jei jų nėra – pateikti įstaigų pavadinimus.]

                  [Jei į pranešimą įrašomi konkrečios kategorijos įstaigų duomenys, reikia pateikti kategorijos aprašymą, be kita ko, nurodant tos kategorijos įstaigų pagrindines savybes (pvz., pateikiant nuorodą į SREP klasifikaciją pagal EBI gaires, parengtas pagal 2013 m. birželio 26 d. Europos Parlamento ir Tarybos direktyvos 2013/36/ES dėl galimybės verstis kredito įstaigų veikla ir dėl riziką ribojančios kredito įstaigų ir investicinių įmonių priežiūros, kuria iš dalies keičiama Direktyva 2002/87/EB ir panaikinamos direktyvos 2006/48/EB bei 2006/49/EB (OL L 176, 2013 6 27, p. 338), 107 straipsnio 3 dalį, arba kitą taikomą klasifikacijos sistemą). Be to, reikia pateikti tos kategorijos įstaigų LEI sąrašą, o jei LEI nėra – pavadinimų sąrašą. Jei yra daugiau nei viena įstaigų kategorija, reikia pildyti pranešimą kiekvienai kategorijai.]

                     Investicinių įmonių kategorijos pavadinimas arba investicinės įmonės pavadinimas

                  [Teikiant kategorijų duomenis, reikia nurodyti kiekvienos prie atskiros kategorijos priskiriamos įstaigos LEI, o jei jų nėra – pateikti įstaigų pavadinimus.]

                  [Žr. pirmiau.]

                     Prie kategorijos priskiriamų įstaigų skaičius

                  [Šį laukelį reikia pildyti tik tuo atveju, jei pranešimas yra susijęs su įstaigų kategorija.]

                     Pagrindas, kuriuo remiantis pagal atitinkamus Direktyvos 2014/59/ES 4 straipsnio 1 dalies kriterijus nustatyta, kad [įstaigų, priskiriamų prie šios kategorijos/įstaigos] žlugimas ir vėlesnis likvidavimas keliant įprastinę bankroto bylą neturėtų turėti didelių neigiamų pasekmių finansų rinkoms, kitoms įstaigoms, finansavimo sąlygoms arba visai ekonomikai. Aprašant privaloma pateikti kiekybinę informaciją (jei yra).

                  [Atsižvelgiant į Direktyvos 2014/59/ES 4 straipsnio 1 dalies kriterijus, šiame skirsnyje reikia pateikti privalomus rodiklius, nurodytus tolesniame šablone, ir visus neprivalomus rodiklius iš šio reglamento II priedo sąrašo, kuriais remiantis įstaiga arba įstaigų kategorija vertinta, įstaigos ar įstaigų, kurioms taikomos supaprastintos pareigos, kategorijos savybių aprašymą. Kiekviena institucija turėtų pranešime nurodyti kiekvienam kriterijui priskirtą koeficientą.]

                     Koeficientas [Prašom aprašyti koeficientą (jei yra), priskiriamą kiekvienam kriterijui vertinimo proceso tikslu.]

                     Kriterijus

                     Rodiklis

                     Įstaigos (-ų) aprašymas

                  [Prašom ten, kur nurodyta, įrašyti kiekybinius duomenis. Pildant įstaigų kategorijos pranešimą, kiekybinius duomenis galima pateikti kaip intervalą (pvz., bendrą turtą nurodyti šia forma: A suma eurais – B suma eurais). Kitur prašom pateikti laisvo pobūdžio aprašymą.]

                     Dydis

                  Bendras turtas (2)

                  [Prašom pateikti kiekybinius duomenis. Gali būti pateikiamas verčių intervalas, jei šablonas pildomas pagal kategorijas.]

                  Bendras turtas/valstybės narės BVP

                  [Prašom pateikti kiekybinius duomenis. Gali būti pateikiamas verčių intervalas, jei šablonas pildomas pagal kategorijas.]

                  Visi rodikliai iš II priedo neprivalomų rodiklių sąrašo, į kuriuos atsižvelgta

                     Tik investicinių įmonių atveju:

                  Bendri įsipareigojimai

                  [Prašom pateikti kiekybinius duomenis. Gali būti pateikiamas verčių intervalas, jei šablonas pildomas pagal kategorijas.]

                  Bendri klientų pinigai

                  [Prašom pateikti kiekybinius duomenis. Gali būti pateikiamas verčių intervalas, jei šablonas pildomas pagal kategorijas.]

                  Bendras klientų turtas

                  [Prašom pateikti kiekybinius duomenis. Gali būti pateikiamas verčių intervalas, jei šablonas pildomas pagal kategorijas.]

                  Bendros pajamos iš mokesčių ir komisinių

                  [Prašom pateikti kiekybinius duomenis. Gali būti pateikiamas verčių intervalas, jei šablonas pildomas pagal kategorijas.]

                     Tarpusavio ryšiai

                  Tarpbankiniai įsipareigojimai (3)

                  [Prašom pateikti kiekybinius duomenis. Gali būti pateikiamas verčių intervalas, jei šablonas pildomas pagal kategorijas.]

                  Tarpbankinis turtas (4)

                  [Prašom pateikti kiekybinius duomenis. Gali būti pateikiamas verčių intervalas, jei šablonas pildomas pagal kategorijas.]

                  Apyvartoje esantys skolos vertybiniai popieriai (5)

                  [Prašom pateikti kiekybinius duomenis. Gali būti pateikiamas verčių intervalas, jei šablonas pildomas pagal kategorijas.]

                  Patronuojamųjų įmonių ir filialų užsienyje skaičius

                  [Prašom pateikti kiekybinius duomenis. Šios informacijos pateikti nereikia, jei šablonas pildomas pagal kategorijas.]

                  Įstaigoms ir kitiems subjektams teikiamos tarpuskaitos, mokėjimo ir atsiskaitymo paslaugos

                  [Prašom pateikti įstaigos arba prie atitinkamos kategorijos priskiriamų įstaigų kiekvienos tokios teikiamos paslaugos aprašymą.]

                  Visi rodikliai iš II priedo neprivalomų rodiklių sąrašo, į kuriuos atsižvelgta

                     Veiklos apimtis ir sudėtingumas

                  Ne biržos išvestinių finansinių priemonių (tariamoji) vertė (6)

                  [Prašom pateikti kiekybinius duomenis. Gali būti pateikiamas verčių intervalas, jei šablonas pildomas pagal kategorijas.]

                  Kelioms jurisdikcijoms priklausantys įsipareigojimai (7)

                  [Prašom pateikti kiekybinius duomenis. Gali būti pateikiamas verčių intervalas, jei šablonas pildomas pagal kategorijas.]

                  Kelioms jurisdikcijoms teikiami reikalavimai (8)

                  [Prašom pateikti kiekybinius duomenis. Gali būti pateikiamas verčių intervalas, jei šablonas pildomas pagal kategorijas.]

                  Visi indėliai

                  [Prašom pateikti kiekybinius duomenis. Gali būti pateikiamas verčių intervalas, jei šablonas pildomas pagal kategorijas.]

                  Visi garantuojami indėliai

                  [Prašom pateikti kiekybinius duomenis. Gali būti pateikiamas verčių intervalas, jei šablonas pildomas pagal kategorijas.]

                  Visi rodikliai iš II priedo neprivalomų rodiklių sąrašo, į kuriuos atsižvelgta

                     Rizikos pobūdis

                  Bendras priežiūrinio tikrinimo ir vertinimo proceso (SREP) balas

                  [Gali būti pateikiamas verčių intervalas, jei šablonas pildomas pagal kategorijas.]

                  Kapitalo pakankamumo SREP balas

                  [Gali būti pateikiamas verčių intervalas, jei šablonas pildomas pagal kategorijas.]

                  Likvidumo pakankamumo SREP balas

                  [Gali būti pateikiamas verčių intervalas, jei šablonas pildomas pagal kategorijas.]

                  Vidaus valdymo ir bendros įstaigos kontrolės SREP balas

                  [Gali būti pateikiamas verčių intervalas, jei šablonas pildomas pagal kategorijas.]

                  Visi rodikliai iš II priedo neprivalomų rodiklių sąrašo, į kuriuos atsižvelgta

                     Teisinis statusas

                  Reguliavimo leidimai ir veiklos leidimai, visų pirma susiję su pažangių modelių taikymu apskaičiuojant nuosavų lėšų reikalavimus kredito, rinkos ir operacinei rizikai padengti

                  [Prašom pateikti reguliuojamos veiklos, kuriai vykdyti įstaiga arba tos kategorijos įstaigos turi leidimą, aprašymą ir aprašyti, ar taikomi pažangūs modeliai (jei taip, prašom aprašyti taikomą modelį).]

                  Visi rodikliai iš II priedo neprivalomų rodiklių sąrašo, į kuriuos atsižvelgta

                     Verslo pobūdis

                  Verslo modelio ir strategijos SREP balas

                  [Gali būti pateikiamas verčių intervalas, jei šablonas pildomas pagal kategorijas.]

                  Įstaigos pozicija jurisdikcijose, kuriose ji vykdo veiklą, pagal ypatingos svarbos funkcijas ir pagrindines verslo linijas, siūlomas kiekvienoje jurisdikcijoje, ir įstaigos užimamą rinkos dalį

                  [Prašom pateikti ypatingos svarbos funkcijų ir pagrindinių verslo linijų, siūlomų kiekvienoje jurisdikcijoje, aprašymą. Jei šablonas pildomas pagal kategorijas, galima pateikti bendrą ypatingos svarbos funkcijų ir pagrindinių verslo linijų, kurias siūlo prie kategorijos priskiriamos įstaigos, aprašymą.]

                  Visi rodikliai iš II priedo neprivalomų rodiklių sąrašo, į kuriuos atsižvelgta

                     Akcijų paketo struktūra

                  Akcininkų koncentracijos laipsnis

                  [Atsakant prašom nurodyti, kiek procentų (%) akcijų priklauso 5 daugiausia paprastųjų akcijų turintiems akcininkams. Jei šablonas pildomas pagal kategorijas, galima pateikti bendrą prie kategorijos priskiriamų įstaigų akcininkų koncentracijos laipsnio aprašymą.]

                  Visi rodikliai iš II priedo neprivalomų rodiklių sąrašo, į kuriuos atsižvelgta

                     Teisinė forma

                  Įstaigos struktūra: ar įstaiga priklauso grupei ir, jei taip, ar grupės struktūra yra sudėtinga ir pasižymi glaudžiais tarpusavio ryšiais?

                  [Jei šablonas pildomas pagal kategorijas, galima pateikti bendrą prie kategorijos priskiriamų įstaigų struktūros aprašymą.]

                  Įstaigos įsteigimo rūšis (pvz., uždaroji akcinė bendrovė, ribotos atsakomybės bendrovė ar kitos rūšies bendrovė, apibrėžta nacionalinės teisės aktuose)

                  [Jei šablonas pildomas pagal kategorijas, galima pateikti bendrą prie kategorijos priskiriamų įstaigų įsteigimo rūšies aprašymą.]

                  Visi rodikliai iš II priedo neprivalomų rodiklių sąrašo, į kuriuos atsižvelgta

                     Narystė institucinėje užtikrinimo sistemoje (IUS) arba kitoje kooperacinėje abipusio solidarumo sistemoje, nurodytoje Reglamento (ES) Nr. 575/2013 113 straipsnio 7 dalyje

                  Įstaigos funkcija sistemoje – dalyvis arba centrinė įstaiga, arba ypatingos svarbos funkcijų teikėjas sistemai

                  [Prašom pateikti įstaigos funkcijos (pvz., dalyvis arba centrinė įstaiga, arba ypatingos svarbos funkcijų teikėjas kitiems dalyviams, arba šalis, kuriai kyla potenciali sistemos koncentracijos rizika) sistemoje aprašymą.]

                     Jei šablonas pildomas pagal kategorijas, galima pateikti bendrą prie kategorijos priskiriamų įstaigų aprašymą.]

                  Garantijų fondo santykinis dydis, palyginti su įstaigos bendromis lėšomis

                  [Prašom pateikti kiekybinius duomenis. Gali būti pateikiamas verčių intervalas, jei šablonas pildomas pagal kategorijas.]

                  Visi rodikliai iš II priedo neprivalomų rodiklių sąrašo, į kuriuos atsižvelgta

                     Kitos pastabos

                  [Prašom pateikti visų kitų veiksnių, į kuriuos atsižvelgta priimant ankstesnį sprendimą, aprašymą.]

                     Įstaigai/tos kategorijos įstaigoms taikytų supaprastintų pareigų aprašymas

                  [Atsižvelgiant į:

                              —

                                 atitinkamus Direktyvos 2014/59/ES straipsnius [nurodyti konkrečiau], nurodytus atitinkamoje lentelės eilutėje;

                              —

                                 Direktyvos 2014/59/ES priedo A skirsnį ir Komisijos papildymo reglamentą dėl gaivinimo planų turinio;

                              —

                                 Direktyvos 2014/59/ES priedo B skirsnį ir Komisijos papildymo reglamentą dėl pertvarkymo planų reikalavimų;

                              —

                                 Direktyvos 2014/59/ES priedo C skirsnį,

                              —

                                 šiame skirsnyje prašom pateikti taikytinų supaprastintų pareigų ir įprastų pareigų skirtumo aprašymą.]

                     Aprašyti supaprastintas pareigas, susijusias su gaivinimo plano turiniu ir duomenimis

                  [Prašom aprašyti skirtumą tarp įprastų pareigų ir taikytinų supaprastintų pareigų (t. y. kokių reikalavimų įstaiga (-os) neprivalo laikytis), pavyzdžiui, atsižvelgiant į Direktyvos 2014/59/ES priedo A skirsnį ir Komisijos papildymo reglamentą dėl gaivinimo planų turinio, kurie elementai nėra privalomi pagal supaprastintas pareigas, taikomas įstaigai/tos kategorijos įstaigoms.]

                     Aprašyti supaprastintas pareigas, susijusias su pertvarkymo plano turiniu ir duomenimis

                     Kada turėjo arba turi būti parengtas pirmas gaivinimo planas/pertvarkymo planas ir kaip dažnai jis atnaujintinas

                     Aprašyti supaprastintas pareigas, susijusias su informacijos, privalomos pateikti pagal Direktyvos 2014/59/ES 5 straipsnio 5 dalį, 11 straipsnio 1 dalį, 12 straipsnio 2 dalį ir priedo A ir B skirsnius, turiniu ir duomenimis

                     Aprašyti supaprastintas pareigas, susijusias su Direktyvos 2014/59/ES 15 ir 16 straipsniuose ir priedo C skirsnyje numatyto sėkmingo pertvarkymo galimybės vertinimo išsamumo lygiu

            3 ŠABLONAS

                     Direktyvos 2014/59/ES 4 straipsnio 8 dalis. Informacijos teikimo šablonas

                  [Šiame šablone pateikiamomis, tačiau jo dalies nesudarančiomis pastabomis siekiama padėti institucijoms užpildyti šabloną.]

                     Valstybė narė

                     Pranešimą teikiančios kompetentingos institucijos/pertvarkymo institucijos pavadinimas

                  [Kompetentingos institucijos ir pertvarkymo institucijos turėtų užpildyti pranešimą apie tas įstaigas, kurioms leista netaikyti atitinkamų Direktyvos 2014/59/ES I skyriaus 2 ir 3 skirsnių reikalavimų. Kompetentingos institucijos ir pertvarkymo institucijos turi pateikti visų įstaigų, kurioms leista netaikyti reikalavimų, informaciją.]

                     Ataskaitinis laikotarpis

                     Kredito įstaigų kategorijos pavadinimas arba kredito įstaigos pavadinimas

                  [Teikiant kategorijų duomenis, reikia nurodyti kiekvienos prie atskiros kategorijos priskiriamos įstaigos LEI, o jei jų nėra – pateikti įstaigų pavadinimus.]

                  [Jei į pranešimą įrašomi konkrečios kategorijos įstaigų duomenys, prašom pateikti kategorijos aprašymą, be kita ko, nurodant tos kategorijos įstaigų pagrindines savybes (pvz., pateikiant nuorodą į SREP klasifikaciją arba kitą taikomą klasifikacijos sistemą). Prašom taip pat nurodyti tos kategorijos įstaigų LEI sąrašą, o jei LEI nėra – pateikti tos kategorijos įstaigų pavadinimų sąrašą. Jei yra daugiau nei viena įstaigų kategorija, prašome užpildyti pranešimą kiekvienai kategorijai.]

                     Su Direktyvos 2014/59/ES 4 straipsnio 8 dalies kriterijais susijęs pagrindas, pagal kurį leista netaikyti reikalavimų

                     Su centrine įstaiga susijusios įstaigos, kurioms pagal nacionalinę teisę visiškai arba iš dalies netaikomi rizikos ribojimo reikalavimai, laikantis Reglamento (ES) Nr. 575/2013 10 straipsnio

                  [Šiame skirsnyje prašom pateikti [įstaigos/tos kategorijos įstaigų] savybių aprašymą.]

                     Įstaigos, kurios yra IUS narės

         (1)  Jeigu rodiklių verčių pagal šiame šablone nurodytas apibrėžtis nėra, nes atitinkami į taikymo sritį patenkantys subjektai neteikia ataskaitų pagal Tarptautinius finansinės apskaitos standartus (TFAS) ir jiems finansinės informacijos formų (FINREP) reikalavimai netaikomi, kompetentingos institucijos ir pertvarkymo institucijos turėtų naudoti tinkamus atitikmenis. Šiuo atveju atitinkamos institucijos turėtų užtikrinti tinkamą šių atitikmenų paaiškinimą ir kuo didesnį koreliavimą su šiame šablone pateiktomis apibrėžtimis.

         (2)  Šiame šablone bendras turtas turi būti apskaičiuojamas globaliu mastu pagal FINREP (TFAS arba bendruosius apskaitos principus (BAP)) F 01.01, 380 eilutę, 010 skiltį.

         (3)  Šiame šablone tarpbankiniai įsipareigojimai turi būti apskaičiuojami globaliu mastu pagal FINREP (TFAS arba BAP) F 20.06, 020 + 030 + 050 + 060 + 100 + 110 eilutes, 010 skiltį, visos šalys (z ašis).

         (4)  Šiame šablone tarpbankinis turtas turi būti apskaičiuojamas globaliu mastu pagal FINREP (TFAS arba BAP) F 20.04, 020 + 030 + 050 + 060 + 110 + 120 + 170 + 180 eilutes, 010 skiltį, visos šalys (z ašis).

         (5)  Šiame šablone apyvartoje esantys skolos vertybiniai popieriai turi būti apskaičiuojami globaliu mastu pagal FINREP (TFAS arba BAP) F 01.02, 050 + 090 + 130 eilutes, 010 skiltį.

         (6)  Šiame šablone ne biržos išvestinių finansinių priemonių (tariamoji) vertė turi būti apskaičiuojama globaliu mastu pagal: FINREP (TFAS) F 10.00, 300 + 310 + 320 eilutes, 030 skiltį + F 11.00, 510 + 520 + 530 eilutes, 030 skiltį arba FINREP (BAP) F 10.00, 300 + 310 + 320 eilutes, 050 skiltį + F 11.00, 510 + 520 + 530 eilutes, 030 skiltį.

         (7)  Šiame šablone kelioms jurisdikcijoms priklausantys įsipareigojimai turi būti apskaičiuojami globaliu mastu pagal FINREP (TFAS arba BAP) F 20.06, 010 + 040 + 070 eilutes, 010 skiltį, visos šalys, išskyrus buveinės šalį (z ašis). Pastaba. Į apskaičiuotą vertę neįtraukiami: i) subjekto vidaus įsipareigojimai; ii) užsienio filialų ir patronuojamųjų įmonių įsipareigojimai sandorio šalims toje pačioje priimančiojoje šalyje.

         (8)  Šiame šablone kelioms jurisdikcijoms teikiami reikalavimai turi būti apskaičiuojami globaliu mastu pagal FINREP (TFAS arba BAP) F 20.04, 010 + 040 + 080 + 140 eilutes, 010 skiltį, visos šalys, išskyrus buveinės šalį (z ašis). Pastaba. Į apskaičiuotą vertę neįtraukiama: i) subjekto vidaus turtas; ii) užsienio filialų ir patronuojamųjų įmonių turtas sandorio šalių atžvilgiu toje pačioje priimančiojoje šalyje.

      II PRIEDAS

         Neprivalomų rodiklių sąrašas

         Neprivalomi rodikliai
          (1)

      Bendras turtas (2)

      Bendra pozicijos esant įsipareigojimų neįvykdymui suma
      Bendras turtas/valstybės narės BVP
      Bendra pozicijos esant įsipareigojimų neįvykdymui suma/valstybės narės BVP
      Bendras pagal riziką įvertintas turtas
      Bendri įsipareigojimai
      Bendri klientų pinigai
      Bendras klientų turtas
      Bendros pajamos iš mokesčių ir komisinių
      Rinkos kapitalizacija
      Saugomo turto vertė
      Ne biržos išvestinių finansinių priemonių (tariamoji) vertė (3)

      Tarpbankinis turtas
      Tarpbankiniai įsipareigojimai
      Finansų sektoriaus vidaus įsipareigojimai
      Finansų sektoriaus vidaus turtas
      Kelioms jurisdikcijoms priklausantys įsipareigojimai
      Kelioms jurisdikcijoms teikiami reikalavimai
      Apyvartoje esantys skolos vertybiniai popieriai
      Šalies mokėjimo operacijų vertė
      Visi indėliai
      Visi garantuojami indėliai
      Sąjungos privačiojo sektoriaus indėlininkų indėliai
      Privačiojo sektoriaus paskolų vertė, įskaitant paskirtas priemones ir konsorciumo paskolas
      Privačiojo sektoriaus paskolų skaičius
      Indėlių sąskaitų skaičius – verslas
      Indėlių sąskaitų skaičius – mažmena
      Mažmeninių klientų skaičius
      Patronuojamųjų įmonių ir filialų šalyje skaičius
      Patronuojamųjų įmonių ir filialų užsienyje skaičius (išskirstyti į patronuojamąsias įmones ir filialus, įsisteigusius kitose valstybėse narėse ir trečiosiose valstybėse)
      Finansų rinkos infrastruktūros narystė
      Ypatingos svarbos funkcijos, kurias teikia įstaiga kitoms grupės įmonėms arba įmonių grupė – įstaigai
      Ypatingos svarbos funkcijos ir pagrindinės verslo linijos kiekvienoje atitinkamoje jurisdikcijoje, įskaitant kitoms įstaigoms teikiamas paslaugas
      Rinkos dalyviams ar kitiems subjektams teikiamos tarpuskaitos, mokėjimo ir atsiskaitymo paslaugos ir kitų rinkoje veikiančių teikėjų skaičius
      Rinkos dalyviams ar kitiems subjektams teikiamos mokėjimo paslaugos ir kitų rinkoje veikiančių teikėjų skaičius
      Geografinis įstaigos veiklos išskaidymas (įskaitant jurisdikcijų, kuriose įstaiga ir patronuojamieji subjektai vykdo veiklą, skaičių ir veiklos apimtį)
      Įstaigos užimama rinkos dalis pagal verslo linijas kiekvienoje jurisdikcijoje (pavyzdžiui, indėlių priėmimas, mažmeninė hipoteka, neužtikrintos paskolos, kredito kortelės, skolinimas MVĮ, skolinimas įmonėms, prekybos finansavimas, mokėjimo veikla ir kitų ypatingos svarbos paslaugų teikimas)
      Reguliavimo leidimų ir veiklos leidimų rūšis (pavyzdžiui, investicinė įmonė ar kredito įstaiga; pažangių modelių taikymas apskaičiuojant nuosavų lėšų reikalavimus kredito, rinkos ir operacinei rizikai padengti)
      Privačiojo sektoriaus paskolos vidaus gavėjams
      Privačiojo sektoriaus paskolos gavėjams konkrečiame regione
      Hipotekos paskolos gavėjams Sąjungoje
      Hipotekos paskolos vidaus gavėjams
      Mažmeninės paskolos Sąjungoje įsisteigusiems gavėjams
      Mažmeninės paskolos vidaus gavėjams
      (Bendras) priežiūrinio tikrinimo ir vertinimo proceso (SREP) balas
      Kapitalo pakankamumo, likvidumo pakankamumo, vidaus valdymo ir bendros įstaigos kontrolės vertinimų SREP balas
      Reguliavimo leidimai ir veiklos leidimai, visų pirma susiję su pažangių modelių taikymu apskaičiuojant nuosavų lėšų reikalavimus kredito, rinkos ir operacinei rizikai padengti
      Bendras įstaigos verslo modelis, įstaigos strategijos gyvybingumas ir tvarumas, grindžiamas verslo modelio analizės, atliktos vykdant SREP pagal EBI gaires dėl bendrų SREP metodikų ir procedūrų, balais. Šiam tikslui institucijos gali naudoti verslo modelio ir strategijos SREP balą
      Įstaigos pozicija jurisdikcijose, kuriose ji vykdo veiklą, pagal ypatingos svarbos funkcijas ir pagrindines verslo linijas, siūlomas kiekvienoje jurisdikcijoje, ir įstaigos užimamą rinkos dalį (koncentracija)
      Ar akcininkai yra koncentruoti, ar išsklaidyti, visų pirma atsižvelgiant į kvalifikuotų akcininkų skaičių ir mastą, kuriuo akcijų paketo struktūra gali daryti poveikį galimybei įstaigai taikyti tam tikrus gaivinimo veiksmus ir pertvarkymo institucijos galimybei naudotis pertvarkymo priemonėmis
      Įstaigos struktūra vertinant, ar įstaiga priklauso grupei ir, jei taip, ar grupės struktūra yra sudėtinga, ar paprasta, atsižvelgiant į finansinius ir veiklos tarpusavio ryšius
      Įstaigos steigimo rūšis: uždaroji akcinė bendrovė, ribotos atsakomybės bendrovė ar bet kurios kitos rūšies bendrovė, apibrėžta nacionalinės teisės aktuose
      Garantijų fondo santykinis dydis, palyginti su įstaigos bendromis lėšomis (tik IUS ir kitų abipusio solidarumo sistemų atveju)
      Abipusio solidarumo sistemos rūšis, jos rizikos valdymo politika ir procedūros
      Tarpusavio ryšių su kitais IUS dalyviais laipsnis

         (1)  Jeigu rodiklių verčių pagal šiame priede nurodytas apibrėžtis nėra, nes atitinkami į taikymo sritį patenkantys subjektai neteikia ataskaitų pagal TFAS ir jiems FINREP reikalavimai netaikomi, kompetentingos institucijos ir pertvarkymo institucijos turėtų naudoti tinkamus atitikmenis (pvz., iš nacionalinių BAP). Šiuo atveju atitinkamos institucijos turėtų užtikrinti tinkamą šių atitikmenų paaiškinimą ir kuo didesnį koreliavimą su šiame šablone pateiktomis apibrėžtimis.

         (2)  Bendras turtas turi būti apskaičiuojamas pasauliniu mastu pagal FINREP (TFAS arba BAP) F 01.01, 380 eilutę, 010 skiltį.

         (3)  Ne biržos išvestinių finansinių priemonių (tariamoji) vertė turi būti apskaičiuojama pasauliniu mastu pagal: FINREP (TFAS) F 10.00, 300 + 310 + 320 eilutes, 030 skiltį + F 11.00, 510 + 520 + 530 eilutes, 030 skiltį arba FINREP (BAP) F 10.00, 300 + 310 + 320 eilutes, 050 skiltį + F 11.00, 510 + 520 + 530 eilutes, 030 skiltį.


title: 2011 m. balandžio 11 d. Komisijos įgyvendinimo reglamentas (ES) Nr. 351/2011, kuriuo iš dalies keičiamas Reglamentas (ES) Nr. 297/2011, kuriuo dėl avarijos Fukušimos branduolinėje elektrinėje nustatomi specialūs Japonijos kilmės arba iš jos išsiųstų pašarų ir maisto produktų importo reikalavimai  Tekstas svarbus EEE

text:
12.4.2011

               LT

               Europos Sąjungos oficialusis leidinys

               L 97/20

         KOMISIJOS ĮGYVENDINIMO REGLAMENTAS (ES) Nr. 351/2011
   2011 m. balandžio 11 d.
   kuriuo iš dalies keičiamas Reglamentas (ES) Nr. 297/2011, kuriuo dėl avarijos Fukušimos branduolinėje elektrinėje nustatomi specialūs Japonijos kilmės arba iš jos išsiųstų pašarų ir maisto produktų importo reikalavimai
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. sausio 28 d. Europos Parlamento ir Tarybos reglamentą (EB) Nr. 178/2002, nustatantį maistui skirtų teisės aktų bendruosius principus ir reikalavimus, įsteigiantį Europos maisto saugos tarnybą ir nustatantį su maisto saugos klausimais susijusias procedūras (1), ypač į jo 53 straipsnio 1 dalies b punkto ii papunktį,
   kadangi:

               (1)

               Reglamento (EB) Nr. 178/2002 53 straipsnyje nustatyta galimybė Sąjungai imtis atitinkamų iš trečiųjų šalių importuojamiems maisto produktams ir pašarams taikomų skubių priemonių, kuriomis siekiama apsaugoti žmonių ir gyvūnų sveikatą ar aplinką, jei pavienių valstybių narių taikytomis priemonėmis tinkamai išvengti pavojaus neįmanoma.

               (2)

               Po 2011 m. kovo 11 d. įvykusios avarijos Fukušimos (Fukushima) branduolinėje elektrinėje Komisijai pranešta, kad tam tikruose Japonijos kilmės maisto produktuose, kaip antai piene ir špinatuose, radionuklidų lygis viršijo Japonijoje nustatytą maisto produktų taršos lygį. Ši tarša gali būti pavojinga Sąjungos gyventojų ir gyvūnų sveikatai, todėl 2011 m. kovo 25 d. priimtas Reglamentas (ES) Nr. 297/2011, kuriuo dėl avarijos Fukušimos branduolinėje elektrinėje nustatomi specialūs Japonijos kilmės arba iš jos išsiųstų pašarų ir maisto produktų importo reikalavimai (2).

               (3)

               Reglamentu (ES) Nr. 297/2011 nustatytas reikalavimas, kad Japonijos kompetentingos institucijos atliktų siuntų kontrolę prieš eksportuojant. Japonijos kompetentingos institucijos nustatė jodo, cezio ir plutonio taršos lygius maisto produktuose. 2011 m. kovo 17 d. Komisijai pranešta apie Japonijoje taikomus taršos lygius, tačiau nurodyta, kad šios vertės yra laikinos. Be to, Japonijos institucijos pranešė Komisijai, kad Japonijos rinkai neleidžiamų tiekti produktų neleidžiama ir eksportuoti. Aiškėja, kad šie taršos lygiai Japonijoje bus taikomi ilgiau. Todėl, siekiant suderinti Japonijos institucijų prieš eksportuojant atliekamą kontrolę ir į ES įvežamų Japonijos kilmės ar iš Japonijos išsiųstų pašarų ir maisto produktų radionuklidų lygio kontrolę, ES reikėtų laikinai taikyti tokius pat didžiausius radionuklidų pašaruose ir maisto produktuose iš Japonijos lygius, kaip ir taikomi Japonijoje, su sąlyga, kad jie mažesni už ES vertes.

               (4)

               Šis reglamentas neturi įtakos moksliškai nustatytiems lygiams, kurie turi būti taikomi pagal Tarybos reglamentą (Euratomas) Nr. 3954/87 ir Komisijos reglamentus (Euratomas) Nr. 944/89 ir (Euratomas) Nr. 770/90, jei įvyktų kita branduolinė avarija ar susidarytų bet kokia kita nepaprastoji radiologinė padėtis, turinti poveikio ES teritorijai. Šis reglamentas taikomas stroncio izotopams, remiantis Reglamente (Euratomas) Nr. 3954/87 nurodytomis vertėmis, nes Japonijoje šios vertės nenustatytos.

               (5)

               Kadangi šiuo metu yra įrodymų, kad pašarai ir maisto produktai iš tam tikrų Japonijos regionų užteršti radionuklidais jodu-131, ceziu-134 ir ceziu-137 ir nėra prielaidų manyti, kad Japonijos kilmės arba iš Japonijos išsiųsti pašarai ir maisto produktai užteršti kitais radionuklidais, reikėtų nustatyti tik taršos jodu-131, ceziu-134 ir ceziu-137 privalomąją kontrolę. Be to, valstybės narės, siekdamos gauti informacijos apie galimą taršą kitais radionuklidais, gali savanoriškai vykdyti tyrimus dėl kitų radionuklidų. Todėl šio reglamento II priede reikėtų nurodyti radionuklidams stronciui, plutoniui ir trans-plutoniui taikomus ES teisės aktuose nustatytus didžiausius lygius arba Japonijoje taikomus taršos lygius.

               (6)

               Todėl reikėtų atitinkamai iš dalies keisti Reglamentą (ES) Nr. 297/2011.

               (7)

               Šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Reglamentas (ES) Nr. 297/2011 iš dalies keičiamas taip:

               (1)

               2 straipsnis iš dalies keičiamas taip:

                           a)

                           3 dalies trečioji įtrauka pakeičiama taip:

                                       „—

                                       Jei produktų kilmės prefektūros yra Fukušimos (Fukushima), Gunmos (Gunma), Ibarakio (Ibaraki), Točigio (Tochigi), Miagio (Miyagi), Jamagatos (Yamagata), Nijigatos (Niigata), Nagano (Nagano), Jamanašio (Yamanashi), Saitamos (Saitama), Tokijo (Tokyo) ir Čibos (Chiba) prefektūros, arba jei produktai išsiųsti iš šių prefektūrų, radionuklidų jodo-131, cezio-134 ir cezio-137 lygis produktuose neviršija didžiausių lygių, nustatytų šio reglamento II priede. Ši nuostata taip pat taikoma šių prefektūrų pakrančių vandenų kilmės produktams, neatsižvelgiant į tai, kur šie produktai iškelti į sausumą.“

                           b)

                           4 dalis pakeičiama taip:
                           „4.   3 dalyje nurodytos deklaracijos pavyzdys pateikiamas I priede. Deklaraciją pasirašo įgaliotas Japonijos kompetentingų institucijų atstovas, o produktų, kuriems taikoma 3 dalies trečioji įtrauka, atveju taip pat pateikiama tyrimų ataskaita.“

               (2)

               7 straipsnis pakeičiamas taip:
               „7 straipsnis
               Reikalavimų neatitinkantys produktai
               Japonijos kilmės ar iš Japonijos išsiųsti pašarai ir maisto produktai, neatitinkantys II priede nustatytų didžiausių lygių, rinkai neteikiami. Šie reikalavimų neatitinkantys pašarai ir maisto produktai sunaikinami laikantis saugos reikalavimų arba grąžinami į kilmės šalį.“

               (3)

               Priedas pakeičiamas šio reglamento I priedo tekstu.

               (4)

               Reglamentas papildomas nauju II priedu, kurio tekstas pateikiamas šio reglamento II priede.

         2 straipsnis
   Įsigaliojimas
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2011 m. balandžio 11 d.

            Komisijos vardu

            Pirmininkas

         José Manuel BARROSO

      (1)  OL L 31, 2002 2 1, p. 1.

      (2)  OL L 80, 2011 3 26, p. 5.

      I PRIEDAS

      II PRIEDAS

         Maisto produktų taršos didžiausi lygiai
          (1)
         (Bq/kg)

                  Kūdikių ir mažamečių vaikų maisto produktai

                  Pienas ir pieno produktai

                  Kiti maisto produktai, išskyrus skystuosius maisto produktus

                  Skystieji maisto produktai

                  Stroncio izotopų, visų pirma Sr-90, suma

                  75

                  125

                  750

                  125

                  Jodo izotopų, visų pirma I-131, suma

                  100 (2)

                  300 (3)

                  2 000

                  300 (3)

                  Plutonio ir trans-plutonio elementų alfa spinduliuotės izotopų, visų pirma Pu-239 ir Am-241, suma

                  1

                  1 (3)

                  10 (3)

                  1 (3)

                  Visų kitų nuklidų, kurių pusėjimo trukmė ilgesnė nei 10 dienų, visų pirma Cs-134 ir Cs-137, išskyrus C-14 ir H-3, suma

                  200 (3)

                  200 (3)

                  500 (3)

                  200 (3)

         Pašarų taršos didžiausi lygiai
          (4)
         (Bq/kg)

                  Pašarai

                  Cs-134 ir Cs-137 suma

                  500 (5)

                  Jodo izotopų, visų pirma I-131, suma

                  2 000 (6)

         (1)  Koncentruotiems ar sausiems produktams taikytinas lygis apskaičiuotas pagal atgamintą produktą, kuris yra paruoštas vartoti.

         (2)  Siekiant derėjimo su šiuo metu Japonijoje taikomais taršos lygiais, šiomis vertėmis laikinai pakeičiamos Tarybos reglamentu (Euratomas) 3954/87 nustatytos vertės.

         (3)  Siekiant derėjimo su šiuo metu Japonijoje taikomais taršos lygiais, šiomis vertėmis laikinai pakeičiama Komisijos reglamentu (Euratomas) 770/90 nustatyta vertė.

         (4)  Didžiausias lygis siejamas su pašarais, kurių drėgnis yra 12 proc.

         (5)  Siekiant derėjimo su šiuo metu Japonijoje taikomais taršos lygiais, šiomis vertėmis laikinai pakeičiama Komisijos reglamentu (Euratomas) 770/90 nustatyta vertė.

         (6)  Ši vertė nustatoma laikinai ir laikoma, kad ji sutampa su maisto produktams taikoma verte, kol nebus įvertinti jodo pernašos iš pašarų į maisto produktus faktoriai.


title: 2016 m. liepos 8 d. Komisijos įgyvendinimo reglamentas (ES) 2016/1140 dėl tam tikrų prekių klasifikavimo Kombinuotojoje nomenklatūroje

text:
14.7.2016

               LT

               Europos Sąjungos oficialusis leidinys

               L 189/1

         KOMISIJOS ĮGYVENDINIMO REGLAMENTAS (ES) 2016/1140
   2016 m. liepos 8 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. spalio 9 d. Europos Parlamento ir Tarybos reglamentą (ES) Nr. 952/2013, kuriuo nustatomas Sąjungos muitinės kodeksas (1), ypač į jo 57 straipsnio 4 dalį ir 58 straipsnio 2 dalį,
   kadangi:

               (1)

               siekiant užtikrinti, kad Tarybos reglamento (EEB) Nr. 2658/87 (2) priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;

               (2)

               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, visiškai ar iš dalies sudarytai remiantis Kombinuotąja nomenklatūra arba ją papildančiai subpozicijų dalimis, kad būtų galima taikyti tarifinio reguliavimo ir kitas su prekyba prekėmis susijusias priemones;

               (3)

               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;

               (4)

               reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos adresatas galėtų remtis dar tam tikrą laikotarpį, kaip nustatyta Reglamento (ES) Nr. 952/2013 34 straipsnio 9 dalyje. Tas laikotarpis turėtų būti trys mėnesiai;

               (5)

               Muitinės kodekso komitetas per pirmininko nustatytą laikotarpį nuomonės nepateikė,

         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
   2 straipsnis
   Šio reglamento nuostatų neatitinkančia privalomąja tarifine informacija, vadovaujantis Reglamento (ES) Nr. 952/2013 34 straipsnio 9 dalimi, galima remtis dar tris mėnesius nuo šio reglamento įsigaliojimo dienos.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. liepos 8 d.

            Komisijos vardu

            Pirmininko pavedimu

         Stephen QUEST

            Mokesčių ir muitų sąjungos generalinio direktorato generalinis direktorius

      (1)  OL L 269, 2013 10 10, p. 1.

      (2)  1987 m. liepos 23 d. Tarybos reglamentas (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (OL L 256, 1987 9 7, p. 1).

      PRIEDAS

                  Prekių aprašymas

                  Klasifikavimas (KN kodas)

                  Motyvai

                  (1)

                  (2)

                  (3)

                              1.

                              Produktas – savaime kaistantis pleistras skausmui malšinti.
                              Pleistras pagamintas iš lipnios medžiagos ir lipinamas prie odos (kaklo, riešo ar peties).
                              Produktas pagamintas iš minkštos sintetinės medžiagos, prisitaikančios prie kūno formų, ir jame yra keli diskai, kaistantys dėl sąlyčio su oru.
                              Diskai sudaryti iš geležies miltelių, medžio anglių, druskos ir vandens. Atidarius pakuotę, kurioje atskirai supakuotas pleistras, ir įvykus jo sąlyčiui su oru, prasideda egzoterminė reakcija.

                  3824 90 96

                  Klasifikuojama vadovaujantis Kombinuotosios nomenklatūros 1, 3 (b punktu) ir 6 bendrosiomis aiškinimo taisyklėmis ir KN kodus 3824 , 3824 90  ir 3824 90 96  atitinkančiais prekių aprašymais.
                  Produkte esantys diskai dėl egzoterminės reakcijos naudojami kaip šilumos šaltinis. Tai produktui suteikia esminį 3824  pozicijai priskiriamo preparato požymį.
                  Todėl produktas nelaikytinas 3005  pozicijai priskiriamu bandažu ar panašiu dirbiniu.
                  Todėl produktas klasifikuotinas priskiriant KN kodą 3824 90 96 .

                              2.

                              Produktas – savaime kaistanti juosta skausmui malšinti.
                              Juosta pagaminta iš nelipnios medžiagos ir pritvirtinama lipnia juostele.
                              Produktas pagamintas iš minkštos sintetinės medžiagos, prisitaikančios prie kūno formų, ir jame yra keli diskai, kaistantys dėl sąlyčio su oru.
                              Diskai sudaryti iš geležies miltelių, medžio anglių, druskos ir vandens. Atidarius pakuotę, kurioje atskirai supakuota juosta, ir įvykus jos sąlyčiui su oru, prasideda egzoterminė reakcija.

                  3824 90 96

                  Klasifikuojama vadovaujantis Kombinuotosios nomenklatūros 1, 3 (b punktu) ir 6 bendrosiomis aiškinimo taisyklėmis ir KN kodus 3824 , 3824 90  ir 3824 90 96  atitinkančiais prekių aprašymais.
                  Produkte esantys diskai dėl egzoterminės reakcijos naudojami kaip šilumos šaltinis. Tai produktui suteikia esminį 3824  pozicijai priskiriamo preparato požymį.
                  Todėl produktas klasifikuotinas priskiriant KN kodą 3824 90 96 .


title: 2013 m. kovo 20 d. Komisijos įgyvendinimo reglamentas (ES) Nr. 257/2013, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
21.3.2013

               LT

               Europos Sąjungos oficialusis leidinys

               L 79/27

         KOMISIJOS ĮGYVENDINIMO REGLAMENTAS (ES) Nr. 257/2013
   2013 m. kovo 20 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2013 m. kovo 20 d.

            Komisijos vardu Pirmininko pavedimu

         José Manuel SILVA RODRÍGUEZ

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 157, 2011 6 15, p. 1.

      PRIEDAS
      Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  JO

                  97,3

                  MA

                  76,6

                  TN

                  101,2

                  TR

                  125,0

                  ZZ

                  100,0

                  0707 00 05

                  JO

                  194,1

                  MA

                  152,2

                  TR

                  162,7

                  ZZ

                  169,7

                  0709 91 00

                  EG

                  76,0

                  ZZ

                  76,0

                  0709 93 10

                  MA

                  44,1

                  TR

                  104,5

                  ZZ

                  74,3

                  0805 10 20

                  EG

                  52,0

                  IL

                  70,1

                  MA

                  66,7

                  TN

                  67,5

                  TR

                  68,5

                  ZZ

                  65,0

                  0805 50 10

                  TR

                  81,1

                  ZZ

                  81,1

                  0808 10 80

                  AR

                  116,3

                  BR

                  92,6

                  CL

                  132,0

                  CN

                  76,6

                  MK

                  32,3

                  US

                  168,3

                  ZA

                  101,5

                  ZZ

                  102,8

                  0808 30 90

                  AR

                  109,0

                  CL

                  119,8

                  CN

                  85,7

                  TR

                  171,6

                  US

                  194,3

                  ZA

                  99,4

                  ZZ

                  130,0

         (1)  Šalių nomenklatūra nustatyta Komisijos reglamentu (EB) Nr. 1833/2006 (OL L 354, 2006 12 14, p. 19). Kodas „ZZ“ atitinka „kitas šalis“.